บริษัท การบินไทย จำกัด (มหาชน) ทำการส่งผู้โดยสารตกค้างกลับประเทศปลายทางเที่ยวบินสุดท้าย หลังประกาศยกเลิกทุกเส้นทางบินเป็นการชั่วคราว ตั้งแต่ 1 เมษายนนี้
บริษัท การบินไทย จำกัด (มหาชน) ทำการส่งผู้โดยสารตกค้างกลับประเทศปลายทางเที่ยวบินสุดท้าย หลังประกาศยกเลิกทุกเส้นทางบินเป็นการชั่วคราว ตั้งแต่ 1 เมษายนนี้บริษัท การบินไทย จำกัด (มหาชน) ประกาศยกเลิกเที่ยวบินทั้งหมดเป็นการชั่วคราวตั้งแต่วันที่ 1 เมษายน 2563 เป็นต้นไป หลังหลายประเทศประกาศปิดและออกมาตรการป้องกันการแพร่ระบาดของโรคโควิด -19 ทุกสายการบินต้องประกาศยกเลิกเที่ยวบิน ทำให้มีปริมาณผู้โดยสารตกค้างเป็นจำนวนมาก ทั้งผู้โดยสารจากสายการบินอื่นที่ถูกยกเลิกการเดินทาง ผู้โดยสารที่พลาดเที่ยวบินจากสายการบินอื่น และผู้โดยสารการบินไทยที่เลื่อนการเดินทางให้เร็วขึ้น โดยการบินไทยได้ทยอยจัดเที่ยวบินขนส่งผู้โดยสารได้หมดจนถึงเที่ยวบินสุดท้ายในคืนนี้ 31 มีนาคม 2563 รวมทั้งขนส่งผู้โดยสารไปยังประเทศใกล้เคียงเพื่อเดินทางต่อประเทศปลายทาง กรณีผู้โดยสารต่างชาติที่ไม่สามารถเดินทางเข้าประเทศของตนได้ และเพื่อเป็นการอำนวยความสะดวกและให้การดูแลผู้โดยสารจำนวนมาก จึงมีพนักงานจิตอาสาของการบินไทย ได้แก่ นักบิน และพนักงานต้อนรับบนเครื่องบิน ที่มีเวลาว่างจากการยกเลิกเที่ยวบิน มาร่วมปฏิบัติงาน ให้การดูแลช่วยเหลือและอำนวยความสะดวกให้แก่ผู้โดยสาร ทั้งในส่วนของการบริการภาคพื้นที่สนามบิน สำนักงานขาย และ Call Centerทั้งนี้ บริษัทฯ จะกลับมาทำการบิน และให้บริการผู้โดยสารในฐานะสายการบินแห่งชาติอีกครั้ง เมื่อสถานการณ์การแพร่ระบาดของโรคโควิด-19 คลี่คลาย